Pakker postpakker, der indeholder varer købt på internettet, fik torsdag en ny betydning. To mænd fra Esbjerg har nemlig bestilt 12 kilo amfetamin på internettet og efterfølgende fået det leveret med posten. Torsdag blev stillet for retten i Esbjerg, hvor anklagemyndigheden skridt for skridt trevlede deres digitale spor op.

Annonce

Esbjerg: 12 kilo amfetamin er i en periode på fire år blevet leveret med posten til forskellige adresser og postbokse i Esbjerg. Bag købet står ifølge tiltalen fire esbjergensere, hvoraf to mænd på henholdsvis 55 og 49 år torsdag var tiltalt ved retten i Esbjerg. Mens den 49-årige mand kun er tiltalt for besiddelse af fem kilo amfetamin med henblik på videreoverdragelse, er den 55-årige mand derimod tiltalt for besiddelse af 22,285 kilo amfetamin. De 12 kilo, der blev sendt med posten, havde han efter sigende blandet op med 10 kilo laktose, hvorfor manden er tiltalt for i alt 22,285 kilo amfetamin. Torsdag benægtede begge mænd sig skyldige, men kun den 55-årige mand ønskede at udtale sig i retten. Derfor sad han i den varme stol i fire timer, hvor han forklarede, at han intet havde med sagen at gøre, men at det i stedet var to kvinder, der er dømt i særskilte tilståelsessager. Det forsøgte anklager Henning Fuglsang Sørensen at modbevise ved at trevle mandens digitale spor bag købene op.

Flere tiltalte I sagen er der i alt fire tiltalte, hvoraf de to af dem er den 49-årige og den 55-årige mand. Derudover er to kvinder blevet dømt i sagen, men deres sager blev behandlet særskilt, da de begge tilstod i sagen. Den 55-årige mand gav under sin forklaring i retten de to kvinder skylden for amfetaminen.

Annonce

Nettets skyggeverden

Bag nettet, som den almindelige dansker kender det, findes en skyggeverden, hvor narkosælgere har frit spil. Blandt de fleste kendt som 'dark net'. Det er netop her, de tiltalte ifølge tiltalen har købt de 12 kilo amfetamin, som siden hen blev blandet op med laktose. Men i nettets skyggeverden betaler du ikke med danske kroner. Den eneste godkendte betalingsmetode er den virtuelle valuta bitcoins. Men bitcoins efterlader et digitalt spor, som det danske politi i samarbejde med Europol har kunnet trevle op. De tiltalte har nemlig overført penge til den danske bitcoin-forhandler Copenhagen Bitcoin ApS, som har vekslet de danske kroner til den virtuelle valuta. Efterfølgende har de tiltalte forhandlet på tværs af landegrænser på en hjemmeside på 'dark net', hvor de har købt amfetamin ét kilo af gangen. Når handlen var gennemført blev amfetaminen pakket og sendt afsted med posten. Som var det en helt almindelig pakke blev amfetaminen leveret på de tiltaltes adresser eller i pakkebokse af det danske postvæsen eller andre fragtbude. Politiet har derfor undersøgt de tiltaltes kontoudtog og lokaliseret samtlige overførelser til Copenhagen Bitcoin. Samtidig er oversigten over alle bitcoins offentligt tilgængelig, hvorfor politiet har kunnet se, hvilken bitcoin-konto, de mange bitcoins er blevet overført til. Normalt ville det digitale spor slutte der, men i dag har blandt andet Europol adgang til den hjemmeside, som de tiltalte ifølge tiltalen har købt amfetaminen igennem. Det betyder, at det danske politi i samarbejde med Europol har kunnet gennemgå samtlige transaktioner på hjemmesiden og sammenholde dem med den bitcoin-konto, som var tilknyttet de tiltaltes overførelser.

Annonce

Fanget i tolden